|  |
| --- |
| PRITARTAVilniaus lopšelio-darželio„Kurpaitė“ tarybos nutarimu2022 m. lapkričio 30 d.Protokolo Nr. LT-4PRITARTA |
| Vilniaus miesto savivaldybės administracijosIkimokyklinio ugdymo skyriausvedėjo 2022 m. gruodžio 30 d. įsakymu Nr. A15-1762/22(2.14E-IKU)PATVIRTINTAVilniaus lopšelio-darželio „Kurpaitė“ direktoriaus2022 m. gruodžio 30 d. įsakymu Nr. V-39 |
|  |

**VILNIAUS LOPŠELIO – DARŽELIO „KURPAITĖ“**

**2023**–**2027 METŲ STRATEGINIS PLANAS**

**Vilnius, 2022**

1. **ĮVADAS**

Lopšelio-darželio įsteigimo data – 1962-04-28. Vilniaus miesto Vykdomojo komiteto 1962 m. birželio 28 d. sprendimu Nr. 199 p. Darželiui suteiktas Nr. 61. Darželio veiklos pradžia 1962-08-01.Vilniaus miesto Tarybos 1999-02-24 sprendimu Nr. 332 lopšeliui-darželiui suteiktas ,,Kurpaitės” pavadinimas.

Lopšelio-darželio buveinė – Birželio 23-iosios g. 6 A, LT - 03204 Vilnius, tel.: 8 (5) 233 36 86, e-paštas: rastine@kurpaite.vilnius.lm.lt

Ikimokyklinės įstaigos steigėjas – Vilniaus savivaldybės taryba, kodas 8864892, adresas – Konstitucijos pr. 3, LT-09601 Vilnius. Lopšelio-darželio veiklą koordinuoja Vilniaus miesto savivaldybės administracijos Ikimokyklinio ugdymo skyrius.

Pagrindinė švietimo įstaigos veiklos rūšis – ikimokyklinis ugdymas (su priešmokyklinio ugdymo grupe). Ugdymo forma – dieninė. Ugdymas įstaigoje vyksta rusų kalba.

Vilniaus lopšelis-darželis ,,Kurpaitė” yra savivaldybės biudžetinė, pelno nesiekianti ikimokyklinio ugdymo institucija, padedanti tėvams ugdyti ir prižiūrėti vaikus. Ji savo veiklą grindžia Lietuvos Respublikos Konstitucija, Lietuvos Respublikos Švietimo ir kitais įstatymais, Vaiko teisių konvencija, Vaiko gerovės valstybės politikos koncepcija, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos norminiais aktais, Lietuvos higienos norma HN 75:2016 ,,Įstaiga, vykdanti ikimokyklinio (ar) priešmokyklinio ugdymo programą. Bendrieji sveikatos saugos reikalavimai“, steigėjo įsakymais, lopšelio - darželio nuostatais ir kitais lopšelio-darželio dokumentais.

Vilniaus lopšelis-darželis ,,Kurpaitė“ įsikūrė Naujamiestyje. Tai viena iš seniausių ikimokyklinių įstaigų. Pažymėtina, kad darželį lankė bei lanko nemažai buvusių ugdytinių vaikų, anūkų ir net proanūkių. Lopšelį-darželį lanko įvairių tautybių, mišrių šeimų vaikai, daugiausia – rusakalbių. Įstaigoje integruojami specialiųjų ugdymo(si) poreikių turintys vaikai. Kiekvienais metais daugėja lankančių užsieniečių. Pasikeitus geopolitinei situacijai didėja vaikų skaičius iš Ukrainos, Baltarusijos ir Rusijos. Pasikeitė tėvų asmeninė motyvacija, paskatinusi aktyvesnį jų dalyvavimą įstaigos gyvenime.

Įstaigoje veikia 4 grupės. Į lopšelį-darželį vaikai priimami nuo 1,5 metų amžiaus ir ugdomi iki mokyklos penkias dienas per savaitę.

* lopšelis – 1,5 – 3 metų vaikams
* darželis – 3 – 5 metų vaikams
* priešmokyklinio ugdymo grupė(s) – 5 – 6/7 metų vaikams

Lopšelio-darželio strateginis planas 2023–2027 metams parengtas vadovaujantis Lietuvos Respublikos švietimo įstatymu, Valstybės pažangos strategija ,,Lietuvos pažangos strategija Lietuva 2030“, Valstybės švietimo 2013–2022 metų strategijos nuostatomis. Rengiant lopšelio-darželio strateginį planą atsižvelgta į ikimokyklinio, priešmokyklinio ugdymo programas, įstaigos vidaus įsivertinimo rezultatus, turimus išteklius, socialinės aplinkos ypatumus.

Darželio strateginiame plane atsispindi ateities vizija, numatytos 2023–2027 m. veiklos kryptys ir būdai, padedantys vykdyti Darželio misiją, pasiekti numatytus tikslus, veiksmingai naudojant finansinius, materialinius ir žmogiškuosius išteklius.

Įstaigos 2023–2027 m. strateginį planą parengė direktoriaus 2022 m. rugpjūčio 31 d. Nr. V – 17 įsakymu sudaryta darbo grupė.

1. **MOKYKLOS STRATEGIJA**
	1. **Vizija**

Saugi, jauki estetinė meninė lopšelio-darželio aplinka, palankios sąlygos vaikų visuminiam ugdymui, kad vaikas užaugtų sveikas, doras, aktyvus žmogus – žmogus kūrėjas. Vaikai, jų šeimos, pedagogai ir kiti darbuotojai telkiami į bendruomenę, skatinama dvasinė vienų parama kitiems. Tai efektyviai dirbanti demokratiška, kompleksinio ugdymo ikimokyklinė įstaiga, atvira kaitai. Vaikams garantuojama kokybiška priežiūra bei ugdymas, palankus emocinis klimatas.

* 1. **Misija**

Lopšelyje-darželyje ,,Kurpaitė” siekiama džiugaus, prasmingo, sveiko vaikų gyvenimo, žadinimas vaikų kūrybiškumas, padedama atsiskleisti vaikų gabumams, išryškėti jų individualybei, siekiama kokybiško parengimo mokyklai. Saugomas ir puoselėjimas rusų ir lietuvių tautų kultūros paveldas.

**2.3. Vertybės**

**●** Darželio bendruomenės (ugdytinių, ugdytojų, tėvų) bendravimas ir bendradarbiavimas grindžiamas abipuse pagarba, tolerancija, pasitikėjimu, nuoširdumu.

**●** Sveika ir saugi ugdymo(si) aplinka.

**●** Atvirumas naujovėms**.**

**●** Visapusiškas vaiko prigimtinių galių ugdymas, sudarant tam palankias sąlygas.

Lopšelyje-darželyje teikiami prioritetai vaiko socialinių ir saugios gyvensenos įgūdžių ugdymui.

Gyvenimo įgūdžių, atitinkančių šiuolaikinės demokratinės visuomenės nuostatą ugdymas – vienas iš prioritetinių uždavinių. Lopšelyje-darželyje vaiko asmenybės ugdymas grindžiamas lietuvių bei rusų tautų kultūros vertybių puoselėjimu. Ugdant vaikus nuolat pabrėžiama tolerancija kitokiam žmogui ir savo kultūros bei kalbos puoselėjimas, tautinės tapatybės ugdymas ir išsaugojimas.

Organizuojant ugdymo procesą lopšelyje-darželyje siekiama nuoširdaus bendravimo su ugdytiniais; ugdymo procesas grindžiamas vaikų poreikiais, sudaromos sąlygos jų saviraiškai ir savirealizacijai; glaudžiai bendradarbiaujama su tėvais.

**2.4. Tikslai**

* Vadovaujantis šiuolaikinio ugdymo kaitos tendencijomis, gerinti ugdymo (si) kokybę, stiprinant bendradarbiavimą, kuriant patrauklią ir modernią ugdymo instituciją.
* Diegti sveikos gyvensenos ir ekologiško gyvenimo būdą, formuojant sveikatos stiprinimo žinias ir įgūdžius.
* Plėtoti daugiakultūrinę, tolerancija grįstą, institucijos bendruomenės kultūrą ir tradicijas.

**2.4.1. Uždaviniai**

* Ugdymo veiklos kokybės tobulinimas sukuriant optimalias sąlygas kiekvienam vaikui ugdytis pagal jo galias ir palankiausias galimybes individualių gebėjimų realizavimui.
* Pagerinti įtraukiojo ugdymo(si) bei teikiamų paslaugų kokybę.
* Sudaryti sąlygas pedagogams įgyti ir plėtoti savo kompetencijas siekiant užtikrinti aukštą ugdymo kokybę.
* Gerinti vaikų psichologinį atsparumą, stiprinti ugdytinių psichinę sveikatą, sukuriant emocinio intelekto ugdymo modelį.
* Skatinti vaikų fizinį aktyvumą, formuojant jų fizinį pajėgumą.
* Plėtoti projektinę veiklą sveikatos saugojimo ir stiprinimo bei ekologinėmis temomis.
* Ugdyti vaikų pilietinės savimonės jausmą, sudarant sąlygas pažinti Lietuvą, skiepijant pagarbą jai.
* Užtikrinti vaikų kultūrinio intelekto ugdymosi sąlygas.

**2.4.2. Priemonių planas**

|  |
| --- |
| 1. 1. Tikslas - Vadovaujantis šiuolaikinio ugdymo kaitos tendencijomis, gerinti ugdymo (si) kokybę, stiprinant bendradarbiavimą, kuriant patrauklią ir modernią ugdymo instituciją.
 |
| Uždaviniai | Priemonės | Atsakingi vykdytojai | Terminai | Ištekliai |
| 1. 1.Ugdymo veiklos kokybės tobulinimas sukuriant optimalias sąlygas kiekvienam vaikui ugdytis pagal jo galias ir palankiausias galimybes individualių gebėjimų realizavimui.
 | 1.1.Ikimokyklinio ugdymo turinio atnaujinimas ir įgyvendinimas, naudojant metodinių rinkinių ,,Žaismė ir atradimai“ inovatyvias idėjas kasdienėms vaikų veikloms organizuoti. | Direktorės pavaduotoja ugdymui, pedagogai  | 2023 m. m. | IntelektiniaiMokymo lėšos – 3000 Eur |
| 1.2. Inovatyvių STEAM ugdymo(si) metodų, atitinkančių ugdytinių gabumus taikymas ugdymo(si) procese. | Direktorės pavaduotoja ugdymui, pedagogai  | 2023–2027 m. m. | IntelektiniaiMokymo lėšos – 5000 Eur |
| 1.3. Lauko klasės įkūrimas, suteikiančios galimybes ir sąlygas skatinti mokymąsi, panaudojant nestandartinius sprendimus.  | Direktorė, direktorės pavaduotoja ugdymui, direktorės pavaduotoja ūkio reikalams  | 2024–2027 m. m.  | Ugdymo lėšos – 10 000 Eur |
| 1.4. Netradicinių edukacinių veiklų plėtra. | Direktorės pavaduotoja ugdymui, pedagogai, švietimo pagalbos specialistai | 2023–2027 m. m. | Mokymo lėšos – 2000 Eur |
| 1.5. Materialinės bazės gerinimas, įsigyjant šiuolaikinių ugdymosi priemonių, plėtojant informacinių technologijų naudojimą ugdymo procese. | Direktorė, direktorės pavaduotoja ūkio reikalams, pedagogai, švietimo pagalbos specialistai | 2023–2027 m. m. | Mokymo lėšos – 2000 EurUgdymo lėšos – 9000 Eur |
| 2.Pagerinti įtraukiojo ugdymo(si) bei teikiamų paslaugų kokybę.  | 2.1. Paslaugas teikiančių specialistų skaičiaus padidinimas. | Direktorė  | 2023–2024 m. m.  | Savivaldybės lėšos  |
| 2.2. Dokumentų, reikalingų organizuoti ir koordinuoti įtraukųjį ugdymą, parengimas. | Direktorė  | 2024 m. | Intelektiniai Ugdymo lėšos – 200 Eur |
| 2.3. Mokymų apie įtraukiojo ugdymo principus organizavimas. | Direktorė, direktorės pavaduotoja ugdymui | 2023–2027 m. m. | Mokymo lėšos – 3000 Eur |
| 1. 3.Sudaryti sąlygas pedagogams įgyti ir plėtoti savo kompetencijas siekiant užtikrinti aukštą ugdymo kokybę.
 | 1.1. Kursai, seminarai, konferencijos, edukacinės išvykos ir kt. | Direktorė, direktorės pavaduotoja ugdymui, pedagogai  | 2023–2027 m. m. | Mokymo lėšos – 3000 Eur |
| 1.2. Profesinio bendradarbiavimo plėtojimas ir gerosios patirties sklaida. | Direktorė, direktorės pavaduotoja ugdymui, pedagogai | 2023–2027 m. m. | IntelektiniaiUgdymo lėšos – 500 Eur |

|  |
| --- |
| 1. 2. Tikslas Diegti sveikos gyvensenos ir ekologiško gyvenimo būdą, formuojant sveikatos stiprinimo žinias ir įgūdžius
 |
| Uždaviniai | Priemonės | Atsakingi vykdytojai | Terminai | Ištekliai |
| 1. 1. Gerinti vaikų psichologinį atsparumą, stiprinti ugdytinių psichinę sveikatą, sukuriant emocinio intelekto ugdymo modelį.
 | 1.1. Emocinio intelekto ugdymo modelio sukūrimas.  | Direktorės pavaduotoja ugdymui, švietimo pagalbos specialistai | 2023 m. | IntelektiniaiUgdymo lėšos – 50 Eur |
| 1.2. Socialinius emocinius gebėjimus stiprinančių programų ,,Zipio draugai“, ,,Kimochis“ bei atitinkamų projektų įgyvendinimas. | Direktorė, direktorės pavaduotoja ugdymui, pedagogai, švietimo pagalbos specialistai | 2023–2027 m. m. | IntelektiniaiUgdymo lėšos – 100 Eur |
| 1.3. Socialinių emocinių kompetencijų stiprinimas, organizuojant bendruomenės mokymus ir konsultacijas. | Direktorė, direktorės pavaduotoja ugdymui, švietimo pagalbos specialistai | 2023–2027 m. m. | Intelektiniai Ugdymo lėšos – 100 Eur |
| 1. 2. Skatinti vaikų fizinį aktyvumą, formuojant jų fizinį pajėgumą.
 | 2.1. Fizinio aktyvumo įgūdžių formavimo modelio sukūrimas.  | Direktorės pavaduotoja ugdymui, neformaliojo ugdymo (fizinio lavinimo) pedagogas | 2023 m. | Intelektiniai Ugdymo lėšos – 50 Eur |
| 2.2. Sportinių renginių organizavimas. | Direktorės pavaduotoja ugdymui neformaliojo ugdymo (fizinio lavinimo) pedagogas | 2023–2027 m. m. | Intelektiniai Paramos lėšos – 100 Eur |
| 2.3. Šokių ir choreografijos konkurso organizavimas. | Direktorės pavaduotoja ugdymui, pedagogai | 2023–2027 m. m. | Intelektiniai Paramos lėšos – 100 Eur |
| 3. Plėtoti projektinę veiklą sveikatos saugojimo ir stiprinimo bei ekologinėmis temomis. | 3.1. Projektų apie sveiką, ekologišką mitybą sukūrimas ir įgyvendinimas, įtraukiant visą įstaigos bendruomenę. | Direktorės pavaduotoja ugdymui, pedagogai | 2023–2024 m. m. | IntelektiniaiUgdymo lėšos – 50 Eur |
| 3.2. Ekologinio pažintinio tako įrengimas įstaigos teritorijoje. | Direktorė,direktorės pavaduotoja ugdymui, pedagogai, direktorės pavaduotoja ūkio reikalams | 2024–2025 m. m. | Ugdymo lėšos – 2000 Eur |
| 3.3. Aplinkosaugos įgūdžių formavimas (išteklių tausojimas, buitinių atliekų rūšiavimas ir pan.) | Direktorė,direktorės pavaduotoja ugdymui, pedagogai | 2023–2027 m. m. | IntelektiniaiUgdymo lėšos – 300 Eur |
| 3.4. Bendradarbiavimas su Vilniaus m. Visuomenės sveikatos biuru ir kitais socialiniais partneriais. | Direktorė, direktorės pavaduotoja ugdymui, pedagogai | 2023–2027 m. m. | Intelektiniai  |

|  |
| --- |
| 1. 3. Tikslas Plėtoti daugiakultūrinę, tolerancija grįstą, institucijos bendruomenės kultūrą ir tradicijas

  |
| Uždaviniai | Priemonės | Atsakingi vykdytojai | Terminai | Ištekliai |
| 1. 1. Ugdyti vaikų pilietinės savimonės jausmą, sudarant sąlygas pažinti Lietuvą, skiepijant pagarbą jai.
 | 1.1. Lietuvių kalbos mokymosi nuo ankstyvojo amžiaus sustiprinimas. | Direktorės pavaduotoja ugdymui, pedagogai | 2023–2027 m. m. | IntelektiniaiMokymo lėšos – 1000 Eur |
| 1.2. Ekskursijos po Lietuvą, edukacinės veiklos, susijusios su Lietuvos tautiniu paveldu. | Direktorė, direktorės pavaduotoja ugdymui, pedagogai | 2023–2027 m. m. | Mokymo lėšos – 2000 EurParamos lėšos – 500 Eur |
| 1.3. Projektų kūrimas ir vykdymas. | Direktorės pavaduotoja ugdymui, pedagogai  | 2023–2027 m. m. | Intelektiniai  |
| 1. 2. Užtikrinti vaikų kultūrinio intelekto ugdymosi sąlygas.
 | 2.1. Tautinių kostiumų atnaujinimas, papildyti tautines erdves grupėse.  | Direktorė, direktorės pavaduotoja ugdymui, pedagogai | 2024 m. | Ugdymo lėšos – 1500 Eur |
| 2.2. Įvairių tautų pažinimas (tradicijos, papročiai, šokiai, simbolika ir pan.) per projektines veiklas, įtraukiant bendruomenę. | Direktorė, direktorės pavaduotoja ugdymui, pedagogai | 2023–2027 m. m. | IntelektiniaiParamos – 500 Eur |
| 2.3.Dalyvavimas respublikiniuose, miesto, socialinių partnerių organizuojamuose renginiuose. | Direktorė, direktorės pavaduotoja ugdymui, pedagogai | 2023–2027 m. m. | Intelektiniai  |

**2.4.3. Tikslo pasiekimo ir uždavinių įgyvendinimo rodikliai**

|  |  |  |
| --- | --- | --- |
| Uždaviniai | Rodikliai | Numatomi rezultatai |
| 2023 m. | 2024 m. | 2025 m. | 2026 m. | 2027 m. |
|  1.Ugdymo veiklos kokybės tobulinimas sukuriant optimalias sąlygas kiekvienam vaikui ugdytis pagal jo galias ir palankiausias galimybes individualių gebėjimų realizavimui. | Ikimokyklinio ugdymo turinys atnaujintas ir įgyvendinamas, naudojant metodinių rinkinių ,,Žaismė ir atradimai“ inovatyvias idėjas kasdienėms vaikų veikloms organizuoti. | 100 proc. atnaujintas ugdymo turinys | 80 proc. įgyvendinimas | 85 proc. įgyvendinimas | 90 proc. įgyvendinimas | 100 proc.įgyvendinimas |
| Visose grupėse ugdymo(si) procese sėkmingai taikomi STEAM ugdymo metodai. Diegiamas STEAM ugdymo modelis, ugdantis vaiko gebėjimus mokslo, technologijos, inžinerijos, matematikos ir menų srityje skatinantis kūrybiškumą ir komandinį darbą. | 50 proc. pedagogų naudoja STEAM metodą.1 veiklos per savaitę organizavimas  | 75 proc. pedagogų naudoja STEAM metodą2 veiklų per savaitę organizavimas | 85 proc. pedagogų naudoja STEAM metodą2 veiklų per savaitę organizavimas | 95 proc. pedagogų naudoja STEAM metodą2–3 veiklų per savaitę organizavimas | 100 proc. pedagogų naudoja STEAM metodą3 veiklų per savaitę organizavimas |
| Įkurta lauko klasė. Turtinamos ir atnaujinamos mokymosi erdvės. | - | Pilnai įkurta lauko klasė. | 20 proc. praturtinta | 30 proc. praturtinta  | 25 proc. atnaujinta |
| Organizuojamos netradicinės edukacinės veiklos. | 2 kartus per metus  | 2–3 kartus per metus | 3 kartus per metus | 3–4 kartus per metus | 3–4 kartus per metus |
| Grupių bei specialistų kabinetų ugdomosios aplinkos papildytos šiuolaikinėmis ugdymo(si) priemonėmis. Grupių aplinka 100 proc. atitinka į vaiką orientuoto ugdymo metodo reikalavimus.  | 30 proc. | 50 proc. | 70 proc. | 80 proc. | 100 proc. |
| 2. Pagerinti įtraukiojo ugdymo(si) bei teikiamų paslaugų kokybę.  | Padidintas švietimo pagalbos specialistų, teikiančių pagalbą vaikams, turintiems SUP, skaičius.  | 0,25 et. logopedo | 0,25 et. specialiojo pedagogo | - | - | - |
| Parengtas dokumentų, reikalingų organizuoti ir koordinuoti įtraukųjį ugdymą, paketas. | **-** | 100 proc. parengtas dokumentų paketas  | **-** | **-** | **-** |
| Organizuoti mokymai apie įtraukųjį ugdymą pedagogams ir švietimo pagalbos specialistams. | 1 mokymai per metus, kuriose dalyvaus 50 proc. pedagogų ir švietimo pagalbos specialistų  | 2 mokymai per metus, kuriose dalyvaus 70 proc. pedagogų ir švietimo pagalbos specialistų  | 2 mokymai per metus, kuriose dalyvaus 80 proc. pedagogų ir švietimo pagalbos specialistų  | 2 mokymai per metus, kuriose dalyvaus 50 proc. pedagogų ir švietimo pagalbos specialistų  | 2 mokymai per metus, kuriose dalyvaus 100 proc. pedagogų ir švietimo pagalbos specialistų  |
| 3. Sudaryti sąlygas pedagogams įgyti ir plėtoti savo kompetencijas siekiant užtikrinti aukštą ugdymo kokybę. | Organizuoti įvairūs kvalifikacijos kėlimo renginiai: kursai, seminarai, konferencijos, edukacinės išvykos ir kt. | 2 renginiai, 1 edukacinė išvyka per metus, kuriuose dalyvaus kiekvienas pedagogas ir švietimo pagalbos specialistas  | 2 renginiai, 1 edukacinė išvyka per metus, kuriuose dalyvaus kiekvienas pedagogas ir švietimo pagalbos specialistas | 2 renginiai, 1 edukacinė išvyka per metus, kuriuose dalyvaus kiekvienas pedagogas ir švietimo pagalbos specialistas | 2 renginiai, 1 edukacinė išvyka per metus, kuriuose dalyvaus kiekvienas pedagogas ir švietimo pagalbos specialistas | 2 renginiai, 1 edukacinė išvyka per metus, kuriuose dalyvaus kiekvienas pedagogas ir švietimo pagalbos specialistas |
| 90 proc. pedagogų ir švietimo pagalbos specialistų pasidalins gerąja patirtimi ir dalyvaus profesinio bendradarbiavimo renginiuose. | 1–2 gerosios patirties sklaidos renginiai, kuriuose dalyvaus 60 proc. pedagogų  | 2 gerosios patirties sklaidos renginiai, kuriuose dalyvaus 70 proc. pedagogų  | 2–3 gerosios patirties sklaidos renginiai, kuriuose dalyvaus 80 proc. pedagogų  | 2–3 gerosios patirties sklaidos renginiai, kuriuose dalyvaus 85 proc. pedagogų  | 3 gerosios patirties sklaidos renginiai, kuriuose dalyvaus 90 proc. pedagogų  |

|  |  |  |
| --- | --- | --- |
| Uždaviniai | Rodikliai | Numatomi rezultatai |
| 2023 m. | 2024 m. | 2025 m. | 2026 m. | 2027 m. |
| 1. Gerinti vaikų psichologinį atsparumą, stiprinti ugdytinių psichinę sveikatą, sukuriant emocinio intelekto ugdymo modelį. | Sukurtas emocinio intelekto ugdymo modelis. | Parengtas modelis  | 1–2 veiklos per mėnesį 100 proc. l/d lankančių vaikų | 1–2 veiklos per mėnesį 100 proc. l/d lankančių vaikų | 1–2 veiklos per mėnesį 100 proc. l/d lankančių vaikų | 1–2 veiklos mėnesį 100 proc. l/d lankančių vaikų |
| Kryptingai įgyvendintos socialinius emocinius gebėjimus stiprinančios programos ,,Zipio draugai“, ,,Kimochis“ bei atitinkami projektai. | 100 proc. l/d lankančių vaikų ir pedagogų | 100 proc. l/d lankančių vaikų ir pedagogų | 100 proc. l/d lankančių vaikų ir pedagogų | 100 proc. l/d lankančių vaikų ir pedagogų | 100 proc. l/d lankančių vaikų ir pedagogų |
| Organizuoti bendruomenės mokymus ir konsultacijas socialinių emocinių kompetencijų stiprinimui. | 1 mokymai, 2–3 konsultacijos įstaigos pedagogams ir vaikų tėvams | 1 mokymai, 2–3 konsultacijos įstaigos pedagogams ir vaikų tėvams | 1 mokymai, 3 konsultacijos įstaigos pedagogams ir vaikų tėvams | 1 mokymai, 3–4 konsultacijos įstaigos pedagogams ir vaikų tėvams | 2 mokymai, 4 konsultacijos įstaigos pedagogams ir vaikų tėvams |
| 2. Skatinti vaikų fizinį aktyvumą, formuojant jų fizinį pajėgumą. | Sukurtas fizinio aktyvumo įgūdžių formavimo modelis ir pagal jį organizuojama veikla. | Parengtas modelis | 1–2 aktyvios veiklos per metus 100 proc. l/d lankančių vaikų  | 1–2 aktyvios veiklos per metus 100 proc. l/d lankančių vaikų | 1–2 aktyvios veiklos per metus 100 proc. l/d lankančių vaikų | 1–2 aktyvios veiklos per metus 100 proc. l/d lankančių vaikų |
| Organizuoti sportiniai renginiai. | 1 renginys per metus visai darželio bendruomenei | 1 renginys per metus visai darželio bendruomenei | 1 renginys per metus visai darželio bendruomenei | 1 renginys per metus visai darželio bendruomenei | 1 renginys per metus visai darželio bendruomenei |
| Organizuotas šokių ir choreografijos konkursas.  | 1 pasirodymas per metus 40 proc. l/d lankančių vaikų | 1 pasirodymas per metus 50 proc. l/d lankančių vaikų | 1 turnyras per metus 60 proc. l/d lankančių vaikų | 1 pasirodymas per metus 65 proc. l/d lankančių vaikų | 1 konkursas per metus 70 proc. l/d lankančių vaikų |
| 3. Plėtoti projektinę veiklą sveikatos saugojimo ir stiprinimo bei ekologinėmis temomis. | Sukurti ir įgyvendinami projektai apie sveiką, ekologišką mitybą, įtraukiant visą įstaigos bendruomenę. | Projekto „Sodinčius“ įgyvendinimas 50 proc. l/d bendruomenės | Projekto „Sodinčius“ įgyvendinimas 75 proc. l/d bendruomenės  | 1–3 renginiai ir edukaciniai užsiėmimai 75 proc. l/d lankančių vaikųProjekto „Sodinčius“ įgyvendinimas  | 1–3 renginiai ir edukaciniai užsiėmimai 75 proc. l/d bendruomenės Projekto „Sodinčius“ įgyvendinimas  | 1–3 renginiai ir edukaciniai užsiėmimai 75 proc. l/d lankančių vaikųProjekto „Sodinčius“ įgyvendinimas  |
| Įstaigos teritorijoje įrengtas ekologinis pažintinis takas. | - | 70 proc. | 100 proc. | - | - |
| Suformuoti ugdytinių aplinkosaugos įgūdžiai (išteklių tausojimas, buitinių atliekų rūšiavimas ir pan.). | Įsigytos buitinių atliekų rūšiavimo priemonės 4 gr.  | Parengtas visos įstaigos gamtosaugos projektas  | 2–3 renginiai per metus visiems l/d lankantiems vaikams | 2–3 renginiai per metus visiems l/d lankantiems vaikams | 4 renginiai per metus visiems l/d lankantiems vaikams |
| Ilgalaikis ir Bendradarbiavimas su Vilniaus m. Visuomenės sveikatos biuru ir kitais socialiniais partneriais. | 2–3 renginiai visiems l/d lankantiems vaikams | 2–3 renginiai visiems l/d lankantiems vaikams | 2–3 renginiai visiems l/d lankantiems vaikams | 2–3 renginiai visiems l/d lankantiems vaikams | 2–3 renginiai visiems l/d lankantiems vaikams |

|  |  |  |
| --- | --- | --- |
| Uždaviniai | Rodikliai | Numatomi rezultatai |
| 2023 m. | 2024 m. | 2025 m. | 2026 m. | 2027 m. |
| 1. Ugdyti vaikų pilietinės savimonės jausmą, sudarant sąlygas pažinti Lietuvą, skiepijant pagarbą jai. | Sustiprintas lietuvių kalbos mokymasis nuo ankstyvojo amžiaus. | Lietuvių kalbos integravimas muzikinėje veiklose 100 proc. vaikų | Lietuvių kalbos integravimas pažintinėse veiklose 100 proc. vaikų | Lietuvių kalbos integravimas pažintinėse veiklose 100 proc. vaikų | Lietuvių kalbos integravimas visose veiklose 100 proc. vaikų | Lietuvių kalbos integravimas visose veiklose 100 proc. vaikų |
| Įvykusios ekskursijos po Lietuvą ir edukacinės veiklos, susijusios su Lietuvos tautiniu paveldu. | 2 ekskursijos, 1 edukacinė veikla per metus visiems l/d lankantiems vaikams | 2 ekskursijos, 1 edukacinė veikla per metus visiems l/d lankantiems vaikams | 2 ekskursijos, 1 edukacinė veikla per metus visiems l/d lankantiems vaikams | 2 ekskursijos, 1 edukacinė veikla per metus visiems l/d lankantiems vaikams | 2 ekskursijos, 1 edukacinė veikla per metus visiems l/d lankantiems vaikams |
| Sukurti ir įgyvendinti projektai: „Žinai žodį- žinai kelią“ , „Graži mūsų Lietuva“ | 1 projektas per metus 3 grupių vaikams | 1 projektas per metus 3 grupių vaikams ir jų tėvams  | 2 projektai per metus 2 grupių vaikams | 3 projektai per metus 3 grupių vaikams ir jų tėvams | 2 projektai per metus 3 grupių vaikams |
| 2. Užtikrinti vaikų kultūrinio intelekto ugdymosi sąlygas. | Atnaujinti tautinių kostiumai, papildytos tautinės erdvės grupėse. | - | 100 proc. atnaujinti tautiniai kostiumai ir 3 grupių tautinės erdvės. | - | - | - |
| Įvairių tautų pažinimas (tradicijos, papročiai, šokiai, simbolika ir pan.) per projektines veiklas, įtraukiant bendruomenę. | 1 projektas per metus 3 grupių vaikams | 1 projektas per metus 3 grupių vaikams ir jų tėvams  | 2 projektai per metus 2 grupių vaikams | 3 projektai per metus 3 grupių vaikams ir jų tėvams | 2 projektai per metus 3 grupių vaikams |
| Dalyvavimas respublikiniuose, miesto, socialinių partnerių organizuojamuose renginiuose. | 3 renginiai per metus visai l/d bendruomenei  | 3 renginiai per metus visai l/d bendruomenei | 3 renginiai per metus visai l/d bendruomenei | 3 renginiai per metus visai l/d bendruomenei | 3 renginiai per metus visai l/d bendruomenei |

1. PLANO ĮGYVENDINIMO STEBĖSENA

Įstaigos strateginio plano stebėsenos grupės pagrindinis tikslas – vertinti įstaigos veiklos rezultatus ir koreguoti jos veiklą, padėti sekti planavimo, organizavimo ir vadovavimo eigą, gauti informaciją, aiškintis netikslumus, jų priežastis, surasti būdus nesklandumams šalinti.

Strateginis planas gali būti patikslinamas ir koreguojamas ne dažniau kaip kartą per metus. Stebėsenos ir planavimo komandos posėdžiai vyksta ne mažiau kaip kartą per metus, kurių metu analizuoja strateginio plano įgyvendinimą, analizės rezultatus fiksuoja protokolu.

Įstaigos strateginio planavimo ir strateginio plano stebėsenos komandos tvirtinamos direktoriaus įsakymu. Strateginio plano vykdymo stebėsenos grupę sudaro:

pirmininkas – įstaigos direktorius

nariai – įstaigos tarybos pirmininkas, direktoriaus pavaduotojas ugdymui, direktoriaus pavaduotojas ūkiui, 2 pedagogai.

Strateginio plano įgyvendinimo stebėsenos procesas:

– Strateginio plano stebėsena atliekama viso proceso metu.

–Įstaigos strateginio planavimo grupė stebi ir įvertina, ar įstaiga įgyvendina strateginius tikslus ir prioritetus, ar darbuotojai įvykdė pavestus

uždavinius, ar tinkamai planuojamos ir naudojamos, paskirstomos biudžeto lėšos, ar vykdomos priemonės yra efektyvios ir atitinkamai patikslina strateginį planą.

 Kiekvienais metais ne vėliau, kaip iki sausio 31 d. strateginio plano įgyvendinimo ataskaita teikiama mokyklos tarybai ir skelbiama viešai.

1. **PRIEDAI**

**4.1 Ankstesnio strateginio plano įgyvendinimo rezultatų apžvalga**

Įgyvendinant 2018–2022 metų strategiją, įvykdytos planuotos veiklos, pasiekti ženklūs pokyčiai ugdymo kokybės gerinimo ir materialinės bazės stiprinimo srityse, pasiekti tikslai bei įgyvendinti išsikelti uždaviniai.

Siekiant užtikrinti aukštesnę švietimo kokybę, teikta koordinuota švietimo pagalba: organizuoti VGK posėdžiai, pateikti pasiūlymai dėl atvejų analizės ir prevencijos priemonių taikymo, aptarti pagalbos vaikams teikimo modeliai, specialistų ir mokytojų veikimas komandomis. Nuo Parengtos individualios 2 programos vaikams, pagal PPT rekomendacijas turintiems specifinį mišrų raidos sutrikimą. Didelių specialiųjų ugdymo(si) poreikių vaikams ugdymo(si) procesas organizuojamas derinant bendras grupės veiklas su individualiomis pagal suderintus grafikus.

2020 metais, dėl Covid–19 ligos pandemijos, įstaigos bendruomenė priėmė naują iššūkį ir įgavo naują patirtį įvedus nuotolinį ugdymą. Nuotolinis ugdymas sukėlė sunkumų, tačiau atsakingai laikantis Lietuvos Respublikos Vyriausybės nutarimų, Ekstremalių situacijų valdymo vadovo sprendimų, Vilniaus administracijos direktoriaus įsakymuose nurodytų reikalavimų, buvo užtikrintas įstaigos veiklos efektyvumas. Sėkmingai įdiegtas nuotolinis ugdymas – teminės video veiklos įkeltos į mokytojų pasirinktas skaitmenines platformas. Per šį laikotarpį daug dėmesio skirta komandinio darbo stiprinimui, naujų darbo metodų paieškai, darbuotojų kvalifikacijos kėlimui. Veikla buvo nukreipta į ikimokyklinio ir priešmokyklinio amžiaus vaikų ugdymo(si) pasiekimų gerinimą, taikant inovatyvų STEAM patyriminį metodą. Lopšelio-darželio veiklos rodikliai siekiant ugdytinių ugdymo(si) rezultatų, buvo nukreipti į vaikų ugdymo sąlygų gerinimą, saugumą, emocinės bei fizinės sveikatos stiprinimą, tačiau pastebėta, jog nukentėjo vaikų pažinimo ir komunikavimo įgūdžiai. Pasiekta pažanga įstaigos žmogiškųjų, materialių ir finansinių išteklių valdymo, ikimokyklinio ir priešmokyklinio amžiaus vaikų ugdymo(si), įstaigos kultūros formavimosi, bendradarbiavimo bei partnerystės su tėvais srityse

Buvo siekiama taikyti informacines technologijas ugdymo procese, sudarant sąlygas visuminiam vaiko gebėjimų formavimui ir lavinimui. Įsigytos dvi Smart lentos, „Viščiukų“ grupėje įrengta sensomotorikos erdvė – interaktyvios grindys, kuriomis naudojasi visas grupes lankantys vaikai, „Drugelių“ grupė papildyta sensorinėmis šviesos terapijos priemonėmis, grupės aprūpintos nešiojamais kompiuteriais.

Karantino laikotarpiu, vykdant nuotolinį ugdymą pedagogai gilino ir įtvirtino internetinių įrankių Padlet, Zoom, Teams žinias.

2018–2022 m. laikotarpiu ugdymo procese įgyvendintos suplanuotos veiklos: projektai „Sodinčius“, „Gamtos reiškiniai“ , „Rudens spalvos. Rudens šventės ir gėrybių paroda“ , „Knygų namelis“, ekskursija į gintaro muziejų, edukacinės programos: alpakų ūkis Trakų raj., Lietuvos jaunųjų gamtininkų centras, „Inkilų gyventojai“, „Magiški kiaušiniai“ (viščiukų perinimo inkubatorius grupėje) , „Paukščių kaimas“ Ignalinos raj., „Pažintis su teatru“ , Vitražo gamyba“ Lietuvos dailės muziejuje, „Avietės jums“, „Triušiukų slėnis“, „Vilniaus meduolių gamyba.

 Veiklos planas buvo praplėstas įvairiais tiek respublikiniais, tiek miesto, tiek socialinių partnerių organizuotais renginiais, kuriuose aktyviai dalyvavo įstaigos bendruomenė: projektais „Aš piešiu Lietuvą“, „Mes Lietuvos vaikai“ „Vilniaus mažieji muzikantai“, „Linksmieji ritmai“, „Apkabinu ir dėkoju“ ,, Žiemos puokštė“, „Vilnius iš aukštai“, „Mano širdelėj visa Lietuva“, „Kurpaitė mamai“, „Lik sveikas, darželi“ „Joninių šventė“, akcijomis: „Atmintis liudija“, „Švenčiam Vilniaus gimtadienį kartu“, „Karūna Mindaugui“, linksmąja laboratorija su „Pykšt-pokšt eksperimentais“, tęstiniu projektu „Skirtukas knygai“ su Vilniaus m. Gerosios vilties biblioteka, „Jaunasis vilnietis“ , „Rudens ornamentas“ , „Linksmi kojinių personažai laukia Kalėdų“, „Medžiai – mūsų draugai“ , su LDS federacija „Susidraugauk su dviračiu“, asociacijos „Slavų vainikas“ veiklomis, Vilniaus miesto ikimokyklinio ir priešmokyklinio ugdymo įstaigų muzikos instrumentų paroda „Ekoritmas“, muzikine švente „Lietuvos stačiatikių kalėdiniai susitikimai“, piešinių konkursu „Šviesoforas“, ankstyvojo amžiaus vaikų šokio projektu „Linksmosios rankytės“, virtualiais paroda ir projektais – „Vilniaus langai į gamtą“, „Aktyvus klasikinės muzikos klausymas rudens tema“ , „Gimtadienio sveikinimai „Daigeliui“, darželio FB grupėse „Velykų džiaugsmą kuriame kartu“, „Mes draugai“, socialine akcija „Užkrėsk gerumu“ kartu su sutrikusio intelekto žmonių globos bendrija „Vilniaus viltis“.

Įgyvendinant 2018–2022 metų strateginį tikslą – tobulinti pedagogų kvalifikaciją, sistemingai dalyvauta mokymuose pedagogams ,,Pedagogas.lt“ platformoje, besimokančių mokyklų tinklo, Nacionalinio švietimo agentūros ,,Tęsk“ mokymuose, direktorių pavaduotojų ugdymui akademijos renginiuose ir kt. Karantino laikotarpiu, vykdant nuotolinį ugdymą pedagogai gilino ir įtvirtino internetinių įrankių Padlet, Zoom, Teams žinias.

Pedagogams buvo organizuoti mokymai interaktyvios lentos panaudojimo galimybėms didinti, elektroninių dienynų „Eliis“ ir „Mano darželis“ pildymo gebėjimams įgyti.

Visi pedagogai (100 proc.) pagilino savo psichologines žinias įvairiuose kursuose: „Nestabilus ryšys: santykiai ir ugdymas nuotoliniu būdu“, „Bendravimas suprantamas visiems“, „Ikimokyklinio ugdymo įstaigų pedagogų emocinio raštingumo svarba vaikų ugdymo procese“, „2–6 m. vaikų emocinės raidos ypatumai“, „Vaikų netinkamo elgesio funkcinė analizė“; mokslinėje-praktinėje švietimo konferencijoje „Vaiko emocinė gerovės 2030: strategijos kūrimo ir įgyvendinimo kontekstai švietimo sektoriuje“.

Siekdami įgyvendinti įstaigos viziją, sukurti saugią lopšelio-darželio aplinką, palankias sąlygas ir emocinį klimatą vaikų ugdymui (si), atliepiančius visų ir kiekvieno vaiko individualius poreikius, suburiant pedagogų ir kitų darbuotojų komandas, buvo kryptingai dalyvauta įvairiuose kvalifikacijos kėlimo renginiuose.

Pedagogai (100 proc.) kvalifikaciją kėlė mokymuose „Specialioji pedagogika ir psichologija“, metodinėje – praktinėje konferencijoje „Ugdymo proceso įvairovė, patirtis, idėjos“, Steam kursuose „ Gamtos pažinimas ir technologijos“, metodinėje dienoje „Sensomotorinės korekcijos taikymas vaikams, turintiems didelių ir labai didelių specialiųjų ugdymosi poreikių“, mokymuose logopedams apie vaikų girdimųjų, regimųjų ir motorinių funkcijų įvertimą ir lavinimas taikant Brain-Boy aparatą, pagal Nacionalinės švietimo agentūros ESF projektą „Įtraukiojo ugdymo galimybių plėtra“.

Mokytojų padėjėjos (100 proc.) išklausė mokymus „Socialinės ir didaktinės kompetencijos“ . Darželio personalas (dietistė, virėjos, sandėlininkė) dalyvavo kursuose apie sveiką mitybą ir sveiko maisto gamybą.

Sustiprėjo pedagogų kolegialumas – pedagogės, turinčios mažesnę darbo patirtį, tapo darželio komandos narėmis, su kuriomis geranoriškai dalijamasi gerąja patirtimi.

Įgyvendinant strateginį tikslą – saugi ir sveika ugdymo(si) aplinka, saugus ir sveikas vaikas, buvo kryptingai taikomos, perteikiamos ir įtvirtinamos sveikatos ugdymo nuostatos bei įgūdžiai, taikomos prevencinės, emocinio ugdymo ir saugaus įgūdžių lavinimo programos, pritaikoma aplinka sveikatos ugdymui, įsigytos naujos priemonės.

Vykdant ilgalaikes socialines ir emocines kompetencijas ugdančias programas ,,Zipio draugai“ ir ,,Kimochis“, pagerėjo vaikų pasiekimai emocijų suvokimo ir raiškos srityje.

Buvo įkurta laisvalaikio ir relaksacijos zonos, skatinanti aktyvų vaikų judėjimą, naudojant IT technologijas-interaktyvias grindis su žaidimais. Į ugdymą laisvalaikio zonoje įtraukta 100% vaikų.

Reguliariai kartu su Vilniaus visuomenės sveikatos biuro mobilia komanda vykdomos vaikų fizinę ir emocinę sveikatą stiprinančios veiklos, dantų higienos projektas „Du kart du“.

Vaikų fizinis aktyvumas salėje ir lauke, taikant slavų fizinio aktyvumo programos elementus įgyvendintas fizinio aktyvumo projekte „ Tik pirmyn“.

Kryptingai vykdomos ES programos ,,Pienas vaikams“ bei ,,Vaisių vartojimo skatinimas mokyklose“.

Organizuota švietėjiška veikla: paskaitos tėvams apie visavertę vaikų mitybą, nuotoliniai mokymai – „Pavojai internete ir realiame gyvenime: kaip apsaugoti vaikus ir paauglius?“, „Tėvai ryšyje“, seminaras darbuotojams „ Darbuotojų psichinės sveikatos gerinimas art terapijos metodais“.

Atliktas įstaigos mikroklimato tyrimas, parengtas psichosocialinių rizikos veiksnių ir mobingo mažinimo prevencijos planas, lygių galimybių politikos įgyvendinimo ir vykdymo priežiūros principų įgyvendinimo priemonės, įtampą darbe mažinančių priemonių nustatymo tvarkos aprašas.

**4.2. Vidaus analizė**

|  |  |  |
| --- | --- | --- |
| **Eil. Nr.** | **Veiklos sritys** | **Duomenys ir pokytis** |
| 1. | Vaikų pasiekimai ir pažanga | Sukurta vaiko pažangos ir pasiekimų vertinimo sistema. Vaikų pasiekimai ir pažanga vertinami sistemingai, du kartus per metus. Vaikų pasiekimų duomenys fiksuojami ir kaupiami vaikų darbų aplankuose, nuotraukose.Buvo vykdomas individualizuotas ugdymas, akcentuojama ir fiksuojama individuali vaiko pažanga. Ugdomosios veiklos atitiko kiekvieno vaiko vystymosi lygį ir poreikius. Priešmokyklinės grupės vaikų brandumo mokyklai rezultatai atitinka fizinės, psichinės, socialinės brandos kriterijų rodiklius. Vaikų pažanga akivaizdi visuose amžiaus tarpsniuose.Beveik visų vaikų, turinčių specialiųjų ugdymo(si) poreikių pažanga akivaizdi, atitinkanti jų galimybes ir galias. |
| 2. | Ugdymo turinys ir organizavimas | Įstaigoje atnaujinta ikimokyklinio ugdymo programa ,,Vaikystės spindulėliai“. Programa orientuota į visuminį vaikų ugdymą. Programos tikslai ir turinys atitinka vaikų amžių, poreikius, galimybes bei interesus, lanksčiai koreguojamas, atsižvelgiant į vaikų gebėjimus ir gabumus.Vaiko gerovės komisija vertina ugdymosi aplinką, vaikų saugumą, rūpinasi jų atskirties mažinimu, analizuoja vaikų ugdymosi poreikius, problemas ir jų priežastis, nustato švietimo pagalbos priemonių prioritetus, kryptis. Ugdymo turinys papildomas miesto, šalies, tarptautinėmis programomis, projektais, idėjomis, informacinių technologijų suteiktomis galimybėmis bei naujovėmis, tiek komunikacinėje, tiek ugdymo kokybės srityse.  |
| 3. | Ugdymo (si) aplinkos | Įstaigoje vyrauja teigiamas mikroklimatas. Parengtas krizių valdymo planas. Vykdomos patyčių, smurto prevencinės programos. Pagerėjo darželio infrastruktūra, siekiant užtikrinti saugią ir sveiką ugdymo(si) aplinką. Pakeistas darželio stogas, pastate įrengti laiptų turėklai, atitinkantys higienos normas, išvalyta ir dezinfekuota viso pastato ventiliacinė sistema, pakeisti lietvamzdžiai, įrengta pastato bei teritorijos žaibosauga. Įstaigos teritorijoje įvykdytas užteršto grunto keitimo projektas. Salėje bei visose grupėse atlikti remontai. Pakeista elektros instaliacija ir šviestuvai. Dalis teritorijos padengta saugia danga ir smėliu, dalis apželdinta. Įsigyta naujų žaidimo aikštelių įrenginių. Įkurtos praktinio ugdymo(si) erdvės: daržo erdvė, technologijų erdvės zona vyresniojoje ir priešmokyklinėje grupėse, sensomotorinė erdvė su interaktyviomis grindimis. |
| 4. | Lyderystė ir vadyba | Įstaigos direktorė ir direktoriaus pavaduotoja ugdymui baigė Vilniaus pedagoginio universiteto magistrantūros studijas bei įvykdė edukologijos (švietimo vadybos šakos) studijų programą.Įstaigos savivaldos institucijos: lopšelio-darželio taryba, pedagogų taryba, grupių tėvų komitetai yra aktyvios ir iniciatyvios, sprendžiant visus įstaigos uždavinius bei įgyvendinant veiklos tikslus.Tobulėja mokytojų bei specialistų komandinis darbas: VSPS specialistas, psichologas ir logopedas suteikia pagalbą, įveikiant vaikų patiriamus sunkumus, skatina vaikų socialinių įgūdžių formavimąsi, sprendžiant socialines-emocines situacijas, lavina pozityvų mąstymą ir emocinį intelektą.Bendradarbiaujama su miesto, rajono ugdymo įstaigomis, puoselėjant sociokultūrinius ryšius, dalinantis gerąja darbo patirtimi, vystant projektinę veiklą. Vyksta bendradarbiavimas su Vilniaus visuomenės sveikatos biuru, jo mobiliąja komanda vaiko sveikatos saugojimo klausimais. Glaudžiai bendradarbiaujama su šeima.Atliktas psichosocialinių rizikos veiksnių vertinimas ir parengtas šių veiksnių bei mobingo vertinimo prevencijos priemonių planas. Esant ekstremaliai padėčiai šalyje, sukurtas nuotolinio darbo modelis įstaigoje. Mokytojai įgijo nuotolinio mokymo įgūdžių.  |
| 5. | Žmogiškieji ištekliai | Lopšelio-darželio vaikus ugdo 9 pedagogai, dirbantys pagal ikimokyklinio ir priešmokyklinio ugdymo programas, logopedas, psichologas, meninio ugdymo bei kūno kultūros mokytojai. Didžiąją dalį pedagoginio kolektyvo sudaro ilgametę patirtį (virš 20 metų ir daugiau) turintys pedagogai. Dauguma jų atestuoti ir įgiję vyresniojo mokytojo kvalifikacinę kategoriją. Personalo kaita labai nežymi. Per 5 metus kolektyvą papildė 2 mokytojos, dirbančios pagal ikimokyklinio ugdymo programą, dvi pedagogės išėjo į užtarnautą poilsį. Darželyje stiprinama besimokančios įstaigos koncepcija. Kursuose ir seminaruose įgytos žinios panaudojamos ugdymo proceso turinio tobulinimui.Techninis personalas, mokytojų padėjėjos kiekvienais metais dalyvauja mokymuose, gilinamos socialinės ir didaktinės kompetencijos. Įstaigos virėjos įgijo diplomus, leidžiančius užtikrinti kokybišką bei sveiką maisto gamybą. |
| 6. | Materialinių ir finansinių išteklių valdymas | Darželio finansinius išteklius sudaro:* Valstybės biudžeto specialiųjų tikslinių dotacijų savivaldybės biudžetui skirtos lėšos (mokymo lėšos) ir Vilniaus miesto savivaldybės biudžeto lėšos, skiriamos pagal patvirtintas sąmatas;
* tikslinės lėšos (tėvų įnašai).
* 1,2 proc. gyventojų pajamų mokesčio skiriamo paramai.

Darželio buhalterinę ir finansinę apskaitą tvarko centralizuotai BĮ „Skaitlis“. Vykdoma rėmėjų paieška. |

**4.3. SSGG analizės suvestinė**

|  |  |
| --- | --- |
| Stiprybės | Silpnybės |
| * Kūrybinga, kompetentinga ir atsakinga pedagogų komanda.
* Darbuotojams sudarytos visapusiškos sąlygos kvalifikacijai kelti.
* Minimali personalo kaita, dauguma darbuotojų dirba įstaigoje virš 20 metų.
* Geras įstaigos įvaizdis visuomenėje.
* Nuoseklus ugdymo proceso planavimas orientuotas į aktyvią vaikų veiklą. Vaikams dažnai organizuojamos išvykos, ekskursijos, įvairios edukacinės veiklos.
* Kuriami vaiko žaidimų aktyvinimą, pažinimą skatinantys ugdymo(si) metodai ir aplinkos.
* Įgyvendinamos socialinių emocinių įgūdžių ugdymo programos: „Zipio draugai“, „Kimochis“.
* Geras darželio mikroklimatas, bendruomenės nariai jaučiasi saugūs.
* Ugdytiniams teikiama švietimo ir specialioji pagalba, su vaikais dirba logopedas, psichologas, meninio ugdymo pedagogas.
* Esant poreikiui įstaigoje užtikrinama kokybiška ir savalaikė parama ir pagalba šeimai.
* Gerinamas vaikų maitinimas dalyvaujant programose „Pienas vaikams“, „Vaisių vartojimo skatinimas mokyklose“.
 | * Neatlikta pastato vidaus ir išorės renovacija.
* Nepilnai sutvarkytos darželio žaidimo aikštelės (danga).
* Nepakankamas IKT panaudojimas ugdymo(si) procese dėl trūkstamų IT priemonių bei kvalifikacijos trūkumo.
* Pastebimas didelis tėvų užimtumas, kas apsunkina tėvų įtraukimą į vaikų ugdymo procesą.
* Tobulintinos šeimų informavimo apie įstaigos veiklą bei apie vaiką procedūros bei pačios teikiamos informacijos kokybė.
* Nepakankamas pedagogų elektroninis raštingumas.
* Tobulintinas pedagogų užsienio kalbų mokėjimas.
 |
| Galimybės | Grėsmės |
| * Šiuolaikinės technikos bei ugdymo(si) priemonių įsigijimas.
* STEAM technologijų taikymas, tobulinant ugdymo(si) procesą.
* Ugdymosi, komunikavimo veiklų tobulinimas, naudojant kompiuterines technologijas.
* Efektyvus bendradarbiavimas su socialiniais partneriais.
* Dalyvavimas miesto, respublikiniuose ir tarptautiniuose projektuose.
* Teikti steigėjui paraiškas įstaigos pastato renovacijai, darželio aplinkos atnaujinimui, įskaitant ir pastato bei aplinkos pritaikymą žmonėms su judėjimo negalia.
* Gerinti ugdymo(si) turinio, planavimo, organizavimo kokybę, vadovaujantis šiuolaikinio ikimokyklinio ugdymo turinio samprata, tobulinant ikimokyklinio ir priešmokyklinio ugdymo pedagogų kompetencijas, vykdant nuolatinę ir sistemingą refleksiją bei stebėseną.
 | * Valstybės, savivaldybės finansavimas neužtikrina įstaigos renovacijos poreikių ir saugios aplinkos kūrimo.
* Nepakankamos ugdymo, mokymo ir paramos lėšos trukdys įgyvendinti numatytus tikslus ir uždavinius.
* Pedagogų ,,perdegimas“.
* Didžiosios dalies personalo amžiaus artėjimas prie pensijinio amžiaus bei jaunų specialistų trūkumas.
* Ikimokyklinio ugdymo pedagogų trūkumas mieste neužtikrina reikiamo kvalifikuotų specialistų skaičiaus, o tai gali daryti neigiamą įtaką kokybiškų paslaugų teikimui.
* Pedagoginio personalo bendras kompiuterinio raštingumo lygis gali apsunkinti informacinių technologijų galimybių panaudojimą, gerinant pedagogų–šeimų komunikaciją, taip pat diegiant naujoves ugdymo srityje.
* Mažėjant gimstamumui ugdytinių grupės gali būti nepilnai sukomplektuotos.
 |